als_Latn dik_Latn sag_Latn
UBT-ja forcon stafin akademik 4 vetave ua mundëson studimet e doktoratës në Budapest
Falë raporteve të ngushta profesionale me universitete të rajonit, Evropës e më gjerë, një pjesë e stafit të UBT-së, ka arritur të regjistrohet për t’i ndjekur studimet e doktoratës, në Doctoral School of Information and Communication Technologies - Corvinus University, në Budapest.
Studimet e doktoratës në universitetin në fjalë, do t’i ndjekin Albnora Hoti, Blerton Abazi, Muhamet Gërvalla dhe Besnik Qehaja. Albnora, Muhameti dhe Besniku i kanë përfunduar studimet e dy niveleve në UBT, në Fakultetin e Shkencave Kompjuterike dhe Inxhinierisë, ndërsa aktualisht kryejnë detyrat e koordinatorëve dhe të asistentëve në fakultete të ndryshme. Blertoni, ndërkaq, është drejtues i ICT- Akademisë në UBT.
“UBT na ka përkrahur dhe motivuar vazhdimisht, rreth procedurave të aplikimit dhe mënjanimin e sfidave të tjera që na janë paraqitur”, ka thënë Phd - kandiditatja, Albnora Hoti, teksa ka shtuar se e tëra kjo është arritur falë marrëdhënieve të mira që rektori i UBT-së, prof.dr.Edmond Hajrizi, i ka krijuar me dhjetëra universitete të njohura ndërkombëtare, përfshirë edhe marrëveshjen që ka me “Corvinus University” në Budapest. Do theksuar se ky është grupi i parë i kosovar që i ndjek studimet e doktoratës në këtë universitet të Hungarisë, në Budapest.
als_Latn als_Latn als_Latn als_Latn